《岁残风雨满腹牢骚，拈笔长吟藉舒沈闷二首 其一》
清代·王德爵

西风残柝满城哀，挑尽青镫百感来。绿柳何堪经雨雪，紫云深悔出蓬莱。

此生事业惟酬梦，来世天公莫派才。自愿无知如草木，和烟和雨老黄埃。

作者简介：字寅甫，天资高朗多才，擅长外科兼理内科，悬壶华墅，施诊无分贫富，不计酬谢，曾有诗句云：『虽为谋生计，常存利济心。』殁于光绪辛卯年，享年七十四。著有《自娱随笔》等诗文集。